O‘ZBEKISTON RESPUBLIKASI PREZIDENTINING BA’ZI FARMONLARINI O‘Z KUChINI YO‘QOTGAN DEB HISOBLASh VA BA’ZILARIGA O‘ZGARTIShLAR KIRITISh TO‘G‘RISIDA

O‘zbekiston Respublikasi Prezidentining “Uy-joy qurilishi va uy-joy bozorini yanada rivojlantirish chora-tadbirlari to‘g‘risida” 2005-yil 16-fevraldagi PQ-10-son qaroriga muvofiq:
 1. O‘zbekiston Respublikasi Prezidentining “Xususiy tadbirkorlik, kichik biznesni rivojlantirishni yanada rag‘batlantirish chora-tadbirlari to‘g‘risida” 1998-yil 9-apreldagi PF-1987-son Farmonida:
 b-bandning uchinchi xatboshi chiqarib tashlansin;
 8-banddagi “va “Zamin” banki” so‘zlari chiqarib tashlansin.
 2. O‘zbekiston Respublikasi Prezidentining ilovaga muvofiq ba’zi farmonlari o‘z kuchini yo‘qotgan deb hisoblansin.
 3. Quyidagilar belgilansin:
 “Uyjoyjamg‘armabank” tomonidan rasmiylashtirilgan kredit shartnomalari bo‘yicha jismoniy shaxslarning daromad solig‘iga oid imtiyozlar mazkur shaxslar olingan kreditlar bo‘yicha qarzlarini to‘liq to‘lagunga qadar saqlanadi;
 soliq imtiyozlaridan foydalangan holda sobiq “Uyjoyjamg‘armabank”da shakllantirilgan jamg‘aruv hisobvaraqalaridagi pul mablag‘larining egalari ipoteka kreditlari olish chog‘ida mana shu mablag‘larni boshlang‘ich badal sifatida yo‘naltirishga haqlidirlar. Bunda, mazkur pul mablag‘lari boshqa hisobvaraqqa o‘tkazilgan yoki jamg‘aruv hisobvarag‘i yopilgan hollarda jamg‘aruv hisobvarag‘i egalari jismoniy shaxslarning daromad solig‘i bo‘yicha avval ularga berilgan imtiyozlar summasiga teng pul mablag‘larini budjetga qaytarishlari lozim.
 4. Ushbu farmonning ijrosini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin.
 1. O‘zbekiston Respublikasi Prezidentining “Respublikada uy-joy qurilishini rag‘batlantirish va rivojlantirishga oid chora-tadbirlar to‘g‘risida” 1994-yil 5-martdagi PF-774-son Farmoni.
 2. O‘zbekiston Respublikasi Prezidentining “Toshkent shahridagi uy-joy qurilishini davlat tomonidan qo‘llab-quvvatlashni kuchaytirish to‘g‘risida” 1996-yil 31-yanvardagi PF-1366-son Farmoni.
 3. O‘zbekiston Respublikasi Prezidentining “O‘zbekiston Respublikasining uy-joy qurilishida islohotlarni chuqurlashtirish chora-tadbirlari to‘g‘risida” 1997-yil 24-martdagi PF-1739-son Farmoni.